钦定古今图书集成/历象汇编/乾象典/第029卷 > 《明罗雅谷交食历指》 > 太阴朔望本行图
## 钦定古今图书集成/历象汇编/乾象典/第029卷 > 《明罗雅谷交食历指》 > 太阴朔望本行图

《太阴朔望本行图说》：

月离之术，依《歌》《白泥论》，有本圜，有本轮，有次轮。本轮
之心依本圈之边满一转，即次轮之心依本轮之边
得两转，故朔望时月体皆在次轮之最近。最近者，近
于本轮之心也。因是不用次轮，但以最近处为界，得
圆圈。《月离历指》谓为本轮之内圈，此可名朔望之小
轮也。

假如丙丁戊为太阴朔望时之本圈，则与地同心。〈因无
差故设为同心〉本轮为乙、丙、丁，其心在本圜之边。甲右距日得每日十二度一十一分，其最高在乙，最庳在己。月
体又居次轮之边，左行自乙至丙而己而丁，谓之“引
数。”最外有黄道为辛、庚。若从地心出直线上至黄道，
而次轮心正居此线之上，则所指者为太阴之平行
度分也。又从地心出直线上至黄道，而月体正居此
线之上，则所指者为太阴实行度分也。凡月转或在
高、或在庳，正当一宫初度；〈乙也〉或“七宫初度。”〈己也〉则平行
即是实行，过此必有两行之差。则以差数加减于平
行度分，得其实行度分。又月在乙丙己半转，则以减
得之，若在己丁乙半转，则以加得之，以在朔望。故平
实行相距之极大差不过四度五十八分二十七秒。
〈甲丙甲丁是也〉过此为两弦之差，则更少与交食，无与月离。
历详之，若用不同心圈论，则并不用此本轮。其加减
平行度分而得实行度分，理则一也○。因日月以平
实分本行，故平朔、平望时，两体未必正相合、正相对，
凡实会之，或先或后，日月各以其平行直线相遇，而
合为一直线，则是中会。